સ્પેસ શટલના ઉષ્ણતામાન બચાવ યંત્રમાં વપરાતા પદાર્થનો ઉપયોગ આજે ‘નેસ્કર’ રેસિંગ કારના એન્જિનના ઊંચા ઉષ્ણતામાનથી બચવા માટે થાય છે. અંતરિક્ષયાત્રી જ્યારે પૃથ્વી પર પાછા ફરે છે ત્યારે તેમના શરીરનું સમતોલન જાળવવા માટે તથા માથામાં માર વાગ્યો હોય તેવા રોગીઓના સ્નાયુતંત્રમાં ગરબડ થવાથી પીડાતા દર્દીની સારવાર માટે થાય છે. ‘બાયોરીએક્ટર’ નામના એક સાધનનો વિકાસ અંતરિક્ષ ઉપગ્રહમાં ચિકિત્સા સંશોધન માટે થતો હતો. તેમાંથી પેદા થતી અનેક પેદાશોમાંથી એન્ટિબોડી દવાઓ બને છે. ‘નાસા’ દ્વારા વિકસિત ટેક્નિકથી લોહીનું વિશ્ર્લેષણ ફક્ત ૩૦ સેકંડમાં કરવામાં આવે છે, તે માટે અગાઉ ર૦ મિનિટ લાગતી હતી. સ્પેસ શટલ માટે વિકસાવેલું ગેસ-લીક સૂચક યંત્ર આજે અમેરિકાની ફોર્ડ મોટર કંપની નેચરલ ગેસ આધારિત કારના નિર્માણ માટે કરી રહી છે. સ્પેસ શટલ દ્વારા, જંગલમાં લાગેલી આગની ભાળ મેળવવા માટે એક વિશિષ્ટ પ્રકારના ઇન્ફ્રારેડ કેમેરાનો ઉપયોગ ૧૯૯૬માં કેલિફોર્નિયાની આગની ભાળ મેળવવા માટે થયો હતો. આ આગથી ત્યાંના એક કસબા મૈલીબૂનો સર્વનાશ થયો હતો. આ પ્રકારે અનેક ક્ષેત્રમાં અંતરિક્ષ ટેક્નોલોજીનો ઉપયોગ પ્રત્યક્ષ કે પરોક્ષ રીતે થાય છે. વધુ ક્ષેત્રોની વિગત હવે પછી જોઈશું. અંતરિક્ષ ટેક્નોલોજીથી બદલાયેલા આપણા જીવનની વાતને આગળ વધારીએ. અંતરિક્ષ ટેક્નોલોજીથી ઘણાં ક્ષેત્રોમાં ફેરફાર થયા છે અને ઉપકારક જણાયા છે.